Bjørnholt videregående skole

#  **Møtereferat**

|  |
| --- |
| Driftsstyret |

|  |  |
| --- | --- |
| **Til stede:** Henrik Carelius (ekstern representant), ~~Jan Erik Ljøner (ekstern representant)~~, Ajda Ademovska (ekstern representant), Linn Beate Kaald Thoresen (ansatte representant), Snorre Haabeth (ansatte vararepresentant), ~~Hannan Hassan Mahamud (elevrepresentant), Hosna Ashna (elevrepresentant) og Hamad Ali~~ (admin.leder), Marianne Tangen Bråthen (rektor), Stian Syversen (ass.rektor/referent) |  |
|  |  |
| **Møtested: B142** |  |
| **Møtetid:** 13.11.2024 kl.17.00 |  |

**Sak 38/48-24 Godkjenning av innkalling og referatet, samt saker til eventuelt.**

DS godkjenner innkalling og referat.

**Sak 39/48-24 Info fra ledelsen - orientering**

Rektor informerer om hvordan man har jobbet og fulgt opp saken i VG.

Journalisten tok kontakt med henvendelse og hadde dialog før rektor saken ble statt i stand. To grunner til at skolen valgte dette:

Minoritetsbakgrunn med fokus på minoritetsungdom

Ønsket å bruke tid

Viktig for skolen å få frem utfordringer, men at ikke disse var forankret hos bare våre elever. Skolen ville vise at våre elever var løsningen. Utfordringene som ble synliggjort er noe vi jobber med, som også må jobbes med på systemnivå. Elevene selv opplever at de ikke ble fremstilt like fordelaktig. De anerkjenner at utfordringene er der, men at de ikke opplever disse så store som blir fremstilt i artikkelen.

Ansatte forteller at man har jobbet med artikkelen i klassene, spesielt på Vg3.

Flere av elevene var kritiske til vinkling, men elevene er likevel nyansert til hva de mener og opplever i artikkelen. Noen kjenner feks på stigmatisering, er kritiske til det som blir sagt om jenter, noen er kritiske til det med gutter, mens noen mener journalisten har rett. Det var også eksempler på elever som takker henne.

Det viktigste er at vi som skole snakker om dette og anerkjenner at utfordringene eksisterer.

Rektor bemerker at foreldrene ikke kommer inn her. Det er belyst i rektors kommentar. Opplevelsen av foreldrene på skolen er at de er involvert og ønsker sine barn det beste. Men det er krevende, og de vet ikke alltid hva de skal gjøre om de har barn i krise.

Eksterne representanter i DS roser hvordan man har våget å åpne skolen, at artikkelen var nyttig og god.

DS tar informasjonen og gjennomgangen for til etterretning.

**Sak 40/48-24 Saker fra elever - orientering**

Utsetter til neste møte, da ingen elevrespresentanter kunne møtte.

**Sak 41/48-24 Saker fra ansatte - orientering**

Ansatterepresentanter nevner tre ting:

* Sentralt gitt heldagsprøve i norsk hovedmål skal gjennomføres på vg3 den 3.desember. Denne har vanligvis ligget på våren.
* NUS-eksamen startet denne uken. Det opptar en del lærere og elever.
* Det gjennomføres gode læringsaktiviteter i fagene. Programfagene organiserer utflukter på fagdager.

DS tar sakene til etterretning.

**Sak 42/48-24 Høringsuttalelse: Ny lokal forskrift til inntak for videregående skole**

Rektor gjennomgår uttalelser til tre paragrafer:

Paragraf 23: Innplassering av elever ved sterke medisinske eller sosiale grunner

Særlige tilfeller og streng tolkning er ønskelig. Man må ta hensyn til både enkeltelevers rett til opplæring og ansattes sikkerhet/arbeidsmiljø. Knyttes til særskilte tilfeller.

Paragraf 25 Svar på tilbud om plass/venteliste. Frammøte første skoledag: Forskriftsfesting av gjeldende praksis.

Paragraf 30: Lærefagssøkernes forpliktelser: Elever må stille på intervju ved tilbud om læreplass.

DS støtter høringsuttalelsene fra skolen.

**Sak 43/48-24 Aktivitetsplan 2025-2026**

Skolen ønsker å foreslå en endring i tilbudet for dronefag. Skolen har for få søkere til dronefag, i tillegg har vi utfordringer med å finne læreplasser til elevene på denne linjen (jfr fjoråret hvor vi kun fikk to stk).

Tre alternativer, slik vi ser det:

* Vi kan legge ned linjen. Dette ønsker vi ikke.
* Vi opprettholder nåværende tilbud. Dette ønsker vi ikke.
* Vi ønsker mulighet for kryssløp, og vi ønsker et treårig studieforberedende tilbud. Her har vi sammenliknet med andre relevante løp i Osloskolen – Robotikk og Informatikk på Kuben, ELST på Elvebakken.

DS støtter innspillet til aktivitetsplanen – alternativ tre sendes inn.

**Sak 44/48-24 Strategisk plan 2025**

Rektor legger frem tema for arbeid med strategisk plan og plan for arbeidet videre.

Skolen vil ha følgende strategiske satsinger:

* FYR – mer mestring i fellesfag og samarbeid mellom lærere
* Plan for arbeid med skolemiljø
* AFTO – arbeidsliv og karriereveiledning
* Veiledning – hvordan kople oss på skolens utviklingsarbeid/veiledning på AFTO og yrkesfag

DS tar informasjonen til etterretning.

**Sak 45/48-24 Status midtveis T1**

Rektor gjennomgår status for midtveisresultater termin 1. Presisjonsnivået så tidlig i året er ikke så godt, men det forteller om elevgrunnlag og status i forhold til fullført og bestått. Slik står dette nå (trinn: andel fullført og bestått):

|  |  |  |  |  |  |  |  |
| --- | --- | --- | --- | --- | --- | --- | --- |
| **Hvem?​** | **1IM​** | **2IM​** | **1EL​** | **2EE​** | **1ST​** | **2ST​** | **3ST​** |
| **Bestått per 01.11.24​** | 22/44​50%​ | 21/30​70%​ | 41/72​57%​ | 29/49​59%​ | 32/57​56%​ | 40/76​53%​ | 47/81​58%​ |
| **1 negativ karakter​** | 32/44​73%​ | 26/30​87%​ | 55/72​76%​ | 43/49​88%​ | 44/57​77%​ | 60/76​79%​ | 66/81​81%​ |

Kommentar: Litt over der hvor vi lå an på samme tid i fjor. Enda mer positivt at vi som skole har mistet færre elever. Mange elever med 1 negativ karakter – som påvirker resultatet betraktelig dersom vi kan jobbe med disse enkeltelevene. Skolen har ikke mottatt noen forventningsindikator for inneværende skoleår. I fjor var forventningsindikatoren på 74,1% og resultatet på 77,7%.

DS tar informasjonen til etterretning.

**Sak 46/48-24 Forslag til nytt ordensreglement for Bjørnholt vgs**

I ordensreglementet skal vi i DS vedta hva som regnes som forseintkomming og hva som regnes som fravær.

Skolen har tatt opp forslaget om å endre til at mer enn 5min forseint gir 30min fravær. Tilbakemeldinger for ansatte, elevrådet og Skolemiljøutvalget er variert og vi ønsker å opprettholde gjeldende praksis, for så å undersøke varianter i løpet av dette skoleåret. Da kan vi starte neste skoleår med et eventuelt nytt reglement.

Nåværende praksis til presist oppmøte:

For økter som varer i 45 eller 90 minutter gjelder følgende:

Elever som kommer for sent, men mindre enn 15 minutter fra timens oppstart, får ordensanmerkning.

Elever som registreres senere enn 15 minutter fra timens start, registreres med 45 minutter fravær.

For økter som varer i 60 eller 120 minutter gjelder følgende:

Elever som kommer for sent, men mindre enn 20 minutter fra timens oppstart, får ordensanmerkning.

Elever som registreres senere enn 20 minutter fra timens start, registreres med 60 minutter fravær.

DS vedtar ordensreglementet med gjeldende praksis. Ordensreglementet tas opp igjen på møtet i juni.

**Sak 47/48-24 Status økonomi**

Rektor informerer kort.

Regnskapsstatus pr 31.09.24: Styrer inn mot et 0-regnskap.

Mer utfyllende informasjon gis på neste DS.

DS tar informasjonen til etterretning.

**Sak 48/48-24 Eventuelt**

Ingen saker til eventuelt denne gangen.

**Neste møte er onsdag 15.01.22**